Gargždų Gargždai

Gargždų „Gargždai“ – krepšinio klubas iš Gargždų. Rungtyniavo NKL ir RKL lygose, 2022 m. laimėję NKL debiutavo LKL čempionate. Nuo 2025 m. komanda vėl dalyvauja LKL čempionate.

 Istorija 
Klubas „Gargždai SC” įkurtas 2014 m. Klaipėdos rajono savivaldybės iniciatyva. Iki 2013 m. gyvavusi ankstesnė Gargždų krepšinio komanda „Gargždai”, 2010 m. įkurta krepšininko Mariaus Prekevičiaus, 2010–2011 m. sezone žaidė RKL lygoje, o vėliau 2011–2013 m. rungtyniavo NKL kaip „Gargždai-Bremena”. Kitas dešimtmečiu anksčiau (1996–2000 m.) gyvavęs „Gargždų” klubas, žaidęs antroje ir trečioje pagal pajėgumą LKAL ir LKBL lygose, buvo pirmuoju profesionaliu krepšinio klubu Gargžduose.

Jau debiutiniame savo sezone „Gargždų“ komanda iškovojo 1996–1997 m. sezono LKBL auksą, vėliau toks pasiekimas buvo pakartotas po 21 metų, kuomet Gargždų SC ekipa tapo 2017–2018 m. sezono RKL čempione.https://www.lrytas.lt/sportas/krepsinis/2018/04/24/news/rkl-a-diviziono-cempione-gargzdu-sc-komanda-nori-zengti-i-nkl-6079297/

Dar du kartus gargždiškiai iškovojo bronzos medalius, tą jie padarė 1999 m. LKAL pirmenybėse ir 2017 metais RKL čempionate.https://www.rkl.lt/naujienos/gargzdai-sutrype-ukmerge-ir-pasidabino-rkl-bronza

2021–2022 m. NKL sezone komanda tapo lygos čempione. LKL Valdyba suteikė licenciją ir leido dalyvauti 2022–2023 m. LKL sezone.LKL Valdyba nubalsavo – kitais metais „Betsafe-LKL“ čempionate rungtyniaus 12 komandų. Lkl.lt. Nuoroda tikrinta 2022-08-12.

2022 m. rugsėjo 27 d. Pasvalyje sužaidė istorines rungtynes LKL. Debiutinėse rungtynėse 92:97 nusileido „Pieno žvaigždžių“ ekipai.https://www.sportas.lt/naujiena/463996/apkartes-gargzdu-debiutas-po-atkaklios-kovos-teko-pralaimeti-pasvalyjehttps://lkl.lt/straipsniai/6165/apkartes-gargzdu-debiutas-po-atkaklios-kovos-teko-pralaimeti-pasvalyje 2024 m. sausio 25 d. dėl ilgalaikių įsiskolinimų „Gargždai“ paskelbė pasitraukiantys iš LKL sezono ir pradedantys bankrotą.Tomas Vanagas. Bankrutuojantys „Gargždai“ traukiasi iš LKL, basketnews.lt Nepaisant bandymų išsaugoti klubą, sausio 30 d. komanda oficialiai pasitraukė iš LKL, anuliuoti jos 2023–24 m. sezono rungtynių rezultatai (3 perg. ir 14 pral., 12 vieta).Oficialu: „Gargždų“ komanda traukiasi iš „Betsafe-LKL“ čempionato , LKL.LT

2025 m. liepos 10 d. LKL valdyba suteikė VšĮ „Gargždų krepšinio klubui“ licenciją dalyvauti 2025–2026 m. „Betsafe–LKL“ čempionate.LKL Valdyba suteikė licenciją „Gargždų“ komandai. Lkl.lt. Nuoroda tikrinta 2025-09-21.

 Žaidėjai 

 Pasiekimai 
SezonasLygaReguliarusis sezonasAtkrintamos varžybos2024–2025RKL-B 1 vieta (B)I vieta2023–2024LKL<font color=white>nebaigė sezono2022–2023LKL11 vietaNepateko2021–2022NKL3 vietaI vieta2020–2021NKL 5 vieta1/4 finalo2019–2020NKL9 vietaNutrauktos2018–2019NKL9 vieta1/8 finalo2017–2018RKL1 vietaI vieta2016–2017RKL1 vietaIII vieta2015–2016RKL5 vieta1/4 finalo2014–2015RKL-B1 vieta (B)I vieta2012–2013NKL18 vietaNepateko2011–2012NKL15 vietaNepateko2010–2011RKL9 vieta (Ž)1/8 finalo1999–2000LKAL 16 vietaNepateko1998–1999LKAL 4 vietaIII vieta1997–1998LKAL 4 vieta1/4 finalo1996–1997LKBL 2 vietaI vieta

 Žymesni žaidėjai 

 Simas Galdikas (2021–2022)
 Marius Runkauskas (2021–2023)
 Julius Kazakauskas (2022–2023)
 Julius Jucikas (2023)
 Justas Furmanavičius (2023–2024)

 Treneriai 
 Mindaugas Bugys (2010–2012)
 Rytis Vaišvila (2012)
 Simonas Serapinas (2017–2019)
 Albertas Vilimas (2019)
 Erikas Kubilius (2019–2020)
 Paulius Juodis (2021–2022)
 Povilas Šakinis (2022–2023)
 Laimonas Eglinskas (2023–2024)
 Tomas Rinkevičius (2025–)

 Šaltiniai 

 Nuorodos 
 Oficiali svetainė 
 LKL svetainė 

Kategorija:Lietuvos krepšinio klubai
Kategorija:Gargždų sportas